|  |  |
| --- | --- |
| Številka: 004-6/2015/150 | |
| Ljubljana, 9. 11. 2017 | |
|  | |
| **GENERALNI SEKRETARIAT VLADE REPUBLIKE SLOVENIJE**  [**Gp.gs@gov.si**](mailto:Gp.gs@gov.si) | |
| ZADEVA: Informacija o nameravanem podpisu Memoranduma o soglasju glede sodelovanja na znanstvenih in tehničnih področjih meteorologije, kakovosti zraka in s tem povezanih zadev med Agencijo Republike Slovenije za okolje (ARSO) in Nacionalno meteorološko službo Madžarske (OMSZ) – predlog za obravnavo | | | | |
| 1. Predlog sklepov vlade: | | | | |
| Na desetega odstavka 75. člena Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD in 31/15) je Vlada Republike Slovenije na … seji dne …. sprejela naslednji  SKLEP:  Vlada Republike Slovenije se je seznanila z informacijo o nameravanem podpisu Memoranduma o soglasju glede sodelovanja na znanstvenih in tehničnih področjih meteorologije, kakovosti zraka in s tem povezanih zadev med Agencijo Republike Slovenije za okolje (ARSO) in Nacionalno meteorološko službo Madžarske (OMSZ).  mag. Lilijana Kozlovič  GENERALNA SEKRETARKA  Priloga:  - obrazložitev  Sklep prejmejo:   * Ministrstvo za okolje in prostor * Agencija Republike Slovenije za okolje * Ministrstvo za zunanje zadeve * Služba Vlade Republike Slovenije za zakonodajo | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| - Irena Majcen, ministrica  - mag. Joško Knez, generalni direktor Agencije RS za okolje  - dr. Klemen Bergant, direktor Urada za meteorologijo in hidrologijo, Agencija RS za okolje | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| /. | | | | |
| **4. Predstavniki vlade, ki bodo sodelovali pri delu državnega zbora:** | | | | |
| / | | | | |
| 5. Kratek povzetek gradiva:  Za podrobnejši vpogled v vremenske in podnebne razmere ter kakovost zraka v neposredni bližini naše države, ki imajo lahko znaten vpliv na dogajanje v Sloveniji, je potreben tudi dostop do širšega nabora meteoroloških in okoljskih informacij, s katerimi razpolagajo pristojne državne službe sosednjih držav. Pripravljen je predlog Memoranduma o soglasju glede sodelovanja na znanstvenih in tehničnih področjih meteorologije, kakovosti zraka in s tem povezanih zadev med Agencijo Republike Slovenije za okolje (ARSO) in Nacionalno meteorološko službo Madžarske (OMSZ). Glavni namen z memorandumom predvidene izmenjave podatkov o vremenu in kakovosti zraka, izmenjave znanj in sodelovanja na skupnih projektih je učinkovitejše izvajanje zakonsko predpisanih nalog s področja meteorologije in kakovosti zraka, tako na strani ARSO kot na strani OMSZ. ARSO ima že sklenjen podoben sporazum o sodelovanju in izmenjavi podatkov s hrvaškim Državnim hidrometeorološkim zavodom (DHMZ), Avstrijskim osrednjim zavodom za meteorologijo in geodinamiko ter Regionalno okoljsko agencijo Furlanije - Julijske krajine (ARPA FVG). | | | | |
| / | | | | |
| 6. Presoja posledic za: | | | | |
| a) | javnofinančna sredstva nad 40.000 EUR v tekočem in naslednjih treh letih | | | DA/**NE** |
| b) | usklajenost slovenskega pravnega reda s pravnim redom Evropske unije | | | DA/**NE** |
| c) | administrativne posledice | | | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | | | DA/**NE** |
| d) | okolje, vključno s prostorskimi in varstvenimi vidiki | | | DA/**NE** |
| e) | socialno področje | | | DA/**NE** |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | DA/**NE** |
| 7.a Predstavitev ocene finančnih posledic nad 40.000 EUR: | | | | |
| / | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev**  Gradivo nima nobenih finančnih posledic. | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | DA/**NE** | |
| Gradivo (predpis) je bilo poslano v mnenje:   * Skupnosti občin Slovenije SOS: DA/**NE** * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | |
| **9. Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja: | | | DA/**NE** | |
| Ni potrebe za predhodno obveščanje javnosti. | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | DA/**NE** | |
| **11. Gradivo je uvrščeno v delovni program vlade:** | | | DA/**NE** | |
| IRENA MAJCEN  MINISTRICA  Priloga:   * priloga 1 - obrazložitev * angleška različica memoranduma * slovenska različica memoranduma * priloga 2 | | | | |

Priloga 1

**Obrazložitev**

Vreme in podnebje ter kakovost zraka ne upoštevajo geopolitičnih mej, zato je za učinkovito spremljanje, proučevanje in napovedovanje razmer na območju Slovenije in njene okolice nujna izmenjava s tem povezanih informacij s pristojnimi državnimi službami drugih držav. Dostop do širšega nabora informacij o vremenu in kakovosti zraka, s katerimi razpolagajo državne službe sosednjih držav, nam omogoča podrobnejši vpogled v razmere v neposredni bližini naše države, ki imajo lahko znaten vpliv na dogajanje pri nas. Agencija Republike Slovenije za okolje (ARSO) ima zato sklenjen sporazum o sodelovanju in izmenjavi podatkov s hrvaškim Državnim hidrometeorološkim inštitutom (DHMZ), avstrijskim Osrednjim zavodom za meteorologijo in geodinamiko (ZAMG) ter Regionalno okoljsko agencijo Furlanije - Julijske krajine (ARPA FVG).

Zaradi vzajemnega interesa po sodelovanju in izmenjavi podatkov ter znanj z vidika učinkovitejšega izvajanja zakonsko predpisanih nalog je bil v letošnjem letu pripravljen še predlog Memoranduma o soglasju glede sodelovanja na znanstvenih in tehničnih področjih meteorologije, kakovosti zraka in s tem povezanih zadev med Agencijo Republike Slovenije za okolje (ARSO) in Nacionalno meteorološko službo Madžarske (OMSZ). S podpisom tega memoranduma bo pokrito še sodelovanje med pristojnimi državnimi službami na območju severovzhodne državne meje.

Dosedanje formalno sodelovanje med ARSO in OMSZ poteka predvsem v okviru širših evropskih povezav. Tesno sodelujemo v Evropski mreži državnih meteoroloških služb (EUMETNET), Gospodarskem združenju evropskih državnih meteoroloških služb za podatkovno politiko (ECOMET) ter Regionalni povezavi za modeliranje vremena na omejenem območju v osrednji Evropi (RC-LACE). V vseh omenjenih združenjih sta aktivni članici tako OMSZ kot ARSO. Na bilateralni ravni je v preteklosti že potekala občasna izmenjava meteoroloških podatkov glede na trenutne potrebe, vendar takšna izmenjava ni bila nikdar formalizirana z ustreznim sporazumom. Zaradi vse večje potrebe po stalni in sprotni izmenjavi podatkov o vremenu in kakovosti zraka ter želje po sodelovanju na skupnih evropskih projektih, je vodstvo OMSZ predlagalo podpis skupnega memoranduma o sodelovanju, v katerem se podrobneje opredeli obseg in način izmenjave podatkov ter pogoje za njihovo uporabo, kot tudi področja za izvajanje skupnih projektov in izmenjavo znanj in izkušenj, ki so v interesu obeh podpisnic. V osnutku memoranduma, ki sta ga v sodelovanju pripravila OMSZ in ARSO, smo sledili predvsem cilju učinkovitejšega izvajanja zakonsko predpisanih nalog s področja meteorologije in kakovosti zraka obeh podpisnic. Glede na obojestranske potrebe je predvidena stalna izmenjava podatkov iz samodejnih meteoroloških postaj iz obeh strani slovensko-madžarske meje z namenom sprotnega spremljanja vremena, občasna izmenjava daljših podnebnih nizov za analizo podnebnih razmer v bližini državne meje, izmenjava podatkov slovenskih in madžarskih meteoroloških radarjev, ki pokrivajo obmejno območje ter izmenjava opozoril pred nevarnimi vremenskimi dogodki. Iskanje možnosti za skupne projekte ter izmenjava znanj in izkušenj bo usmerjena predvsem na področje letalske meteorologije, numeričnega napovedovanja vremena, spremljanja podnebja in podnebnih sprememb, točkovnih in daljinskih merilnih tehnik ter umerjanja merilne opreme, spremljanja, modeliranja in napovedovanja kakovosti zraka, izmenjave in usklajevanja podatkovnih zbirk o izpustih ter meritev toplogrednih plinov. Za učinkovito izmenjavo podatkov iz samodejnih postaj, podnebnih postaj ter meteoroloških radarjev, izmenjavo opozoril ter sodelovanje na področju kakovosti zraka in letalske meteorologije memorandum predvideva tudi vzpostavitev skupnih delovnih skupin.

Podrobnosti glede izmenjave podatkov med ARSO in OMSZ ter strokovnega sodelovanja na različnih področjih meteorologije in kakovosti zraka bodo opredeljene v posebnem tehničnem memorandumu.

Memorandum je pripravljen v angleškem jeziku in bo podpisan v dveh izvodih, v vednost je gradivu dodan tudi slovenski prevod. Uvod in prvi odstavek memoranduma opredeljujeta obojestranski interes po izboljšanju sodelovanja med ARSO in OMSZ ter namero o izvajanju skupnih aktivnosti v obojestransko korist. Drugi odstavek podaja okvir za obseg in pravico uporabe izmenjanih podatkov, vključujoč omejitve pri uporabi podatkov v pridobitne namene. Tretji odstavek podaja glavna področja, za katera si bosta ARSO in OMSZ prizadevala razširiti sodelovanje, vključujoč izmenjavo znanj, skupne projekte ter redna srečanja strokovnjakov iz obeh ustanov. Četrti odstavek opredeljuje strokovne skupine, ki jih bosta ARSO in OMSZ vzpostavila za učinkovitejše sodelovanje. Peti odstavek predvideva poseben tehnični memorandum, v katerem bodo opredeljene podrobnosti o izmenjavi podatkov, strokovnem sodelovanju in sestavi strokovnih skupin ter pogoje za spremembo tehničnega memoranduma. Šesti odstavek opredeljuje finančne pogoje, sedmi vlogo vodstva obeh ustanov pri spremljanju, spodbujanju in usmerjanju sodelovanja, osmi način reševanja sporov in deveti odstavek čas veljavnosti memoranduma, pogoje za njegovo prekinitev ter začetek veljavnosti memoranduma.

Podpisnik memoranduma na strani ARSO je po pooblastilu generalnega direktorja, mag. Joška Kneza, dr. Klemen Bergant, direktor Urada za meteorologijo in hidrologijo. Memorandum bo podpisan v okviru stranskega dogodka zasedanja Skupščine članic Evropske mreže državnih meteoroloških služb – EUMETNET, ki bo potekalo 29. in 30. 11. 2017 v Budimpešti.